b"\n_START_ARTICLE_\nBatalla d'Al-Qurnah\n_START_SECTION_\nLa batalla\n_START_PARAGRAPH_\nDespr\xc3\xa9s d'un reconeixement fet per la Royal Navy, el comandant de les forces brit\xc3\xa0niques en Mesopot\xc3\xa0mia, Arthur Barrett, va ordenar al General Major C.I. Fry atacar Al-Qurnah._NEWLINE_Durant la nit del 3 de desembre, l'avantguarda brit\xc3\xa0nica, sota el comandament de tinent coronel Frazer, formada per dos batallons de l'\xc3\x8dndia (la 104th Wellesley's Rifles i la 110th Mahratta Light Infantry), i una doble companyia de soldats brit\xc3\xa0nics del Norfolk Regiment acompanyats amb dues corbetes i una canonera de B\xc3\xa0ssora va viatjar riu amunt._NEWLINE_Al mat\xc3\xad del 4 de desembre, els brit\xc3\xa0nics es van posicionar al davant d'Al-Qurnah, en la riba oposada del riu Tigris, despr\xc3\xa9s d'haver eliminat les febles posicions defensives otomanes de Muzereh. Al mateix dia, van fer el primer intent de creuar el Tigris. Els vaixells de la Royal Navy en l'Eufrates van mantindre als otomans sota el foc d'artilleria mentre que les tropes brit\xc3\xa0niques van avan\xc3\xa7ar a trav\xc3\xa9s de camp obert per a intentar creuar el Tigris, per\xc3\xb2 nom\xc3\xa9s el podien creuar al mateix Al-Qurnah i finalment la for\xc3\xa7a brit\xc3\xa0nica es va retirar al seu campament a uns quants quil\xc3\xb2metres riu avall._NEWLINE_Aquestes tropes van ser refor\xc3\xa7ades per la resta del Regiment de Norfolk, la 7th Rajputs, la 120th Rajputana Infantry, i alguns canons de muntanya, per a intentar-ho de nou. Despr\xc3\xa9s de l'arribada d'aquestes tropes al mat\xc3\xad del 6 de desembre, el brit\xc3\xa0nics posse\xc3\xafen uns 2.100 soldats i 16 canons de campanya. L'endem\xc3\xa0, aquestes tropes van atacar als otomans al palmerar subjacent a la riba oriental del Tigris des de Muzereh, on s'havien assentat al voltant d'uns 1000 i 2.000 homes. Les tropes otomanes d'aquest costat del riu es van retirar riu amunt, abandonant al-Qurnah._NEWLINE_Els otomans es van traslladar de nou a les posicions que havien perdut en el combat anterior, pel que les tropes brit\xc3\xa0niques i \xc3\xadndies van haver de tornar a prendre aquestes posicions. Una vegada m\xc3\xa9s els otomans es van retirar, per\xc3\xb2 els brit\xc3\xa0nics no van poder travessar el riu en Al-Qurnah. Es van enviar al Tigris el 8\xc3\xa8, 104\xc3\xa8 i el 110\xc3\xa8 d'infanteria per a trobar un lloc per on creuar. Ho van fer, i al fer-ho van tallar la retirada dels otomans cap al nord, mentre que les canoneres van mantindre un bombardeig efica\xc3\xa7 sobre les seves posicions en la ciutat._NEWLINE_En la nit del 8 de desembre, un vaixell de vapor otom\xc3\xa0 navegava pel riu amb les llums enceses i fent sonar les sirenes. El Tinent Comandant Wilfrid Nunn de la canonera brit\xc3\xa0nica HMS Espiegle va permetre pujar a bord a tres oficials otomans que pertanyien a una delegaci\xc3\xb3 que volien negociar la rendici\xc3\xb3. Els otomans volien lliurar la ciutat i marxar lluny. Nunn, que no estava en contacte amb el General Major Fry, va insistir en la rendici\xc3\xb3 incondicional, cosa que va molestar als otomans. No obstant aix\xc3\xb2, finalment van estar d'acord._NEWLINE_El 9 de desembre, el comandant de les forces otomanes, el coronel Subhi Bey, es va rendir als brit\xc3\xa0nics. Es van fer presoners a 42 oficials i 989 soldats otomans._NEWLINE_Les p\xc3\xa8rdues brit\xc3\xa0niques i \xc3\xadndies van ser de 27 soldats morts i 242 ferits, i 2 mariners morts i 10 ferits."